**Az előterjesztést megtárgyalta:**

 - Jogi és Társadalmi Kapcsolatok Bizottsága

**E L Ő T E R J E S Z T É S**

**Szombathely Megyei Jogú Város Közgyűlése**

**2019. június 18-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 23. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, melynek eredményeiről az alábbiakban tájékoztatom a Tisztelt Közgyűlést:

A **Jogi, Képviselői és Hatósági Osztály** vezetője az alábbi tájékoztatást adta az osztály munkájáról:

Az előző beszámoló óta az osztály munkáját érintően az alábbi jogszabályváltozások kerültek kihirdetésre:

2019. április 26-tól módosításra került az anyakönyvi eljárásról szóló 2010. évi I. törvény, az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény, illetve az általános közigazgatási rendtartásról szóló 2016. évi CL. törvény, amelyekben technikai jellegű, az automatizált adatátvitelhez kapcsolódó, valamint az adatvédelmi törvénynek való megfelelést szolgáló szabályozás történt.

A **Jogi Iroda** elvégzi az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2019.04.01. - 2019.05.31. közötti időszakban 226 db szerződés jogi kontrolljára került sor, az alábbi havi bontásban:

2019.04.01. - 2019.04.30.: 69 szerződés;

2019.05.01. - 2019.05.31.: 157 szerződés.

Az Iroda nyilvántartja a hatályos rendeleteket, gondoskodik azok kihirdetéséről.

A 2019. április 30-i és a 2019. május 16-i Közgyűlésen elfogadott rendeletek az alábbi időpontokban kerültek kihirdetésre:

2019. május 2. napján kihirdetésre került:

* a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosításáról szóló 6/2019. (V.2.) önkormányzati rendelet – hatályba lép 2019. június 1. napján;

2019. május 8. napján kihirdetésre került:

* az önkormányzati forrásátadásról szóló 47/2013. (XII.4.) önkormányzati rendelet módosításáról szóló 7/2019. (V.8.) önkormányzati rendelet – hatályba lépett 2019. május 9. napján;

2019. május 15. napján kihirdetésre került:

* Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet módosításáról szóló 8/2019. (V.15.) önkormányzati rendelet – hatályba lépett 2019. május 16. napján;
* a települési támogatás keretében nyújtott ellátások és szociális szolgáltatások helyi szabályzásáról szóló 8/2015. (II.27.) önkormányzati rendelet módosításáról szóló 9/2019. (V.15.) önkormányzati rendelet – hatályba lépett 2019. május 16. napján;
* a lakáshoz jutás, a lakbérek és a lakbértámogatás, az önkormányzat által a lakásvásárlás hoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról szóló 10/2019. (V.15.) önkormányzati rendelet – hatályba lépett 2019. május 16. napján;
* a sportról szóló 6/2002. (III.28.) önkormányzati rendelet módosításáról szóló 11/2019. (V.15.) önkormányzati rendelet – hatályba lépett 2019. május 16. napján;
* az önkormányzat 2018. évi gazdálkodásának végrehajtásáról szóló 12/2019. (V.15.) önkormányzati rendelet – hatályba lépett 2019. május 16. napján;
* az önkormányzat 2019. évi költségvetéséről szóló 5/2019. (IV.1.) önkormányzati rendelet módosításáról szóló 13/2019. (V.15.) önkormányzati rendelet – hatályba lépett 2019. május 16. napján.

2019. május 30. napján kihirdetésre került:

* Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet módosításáról szóló 14/2019. (V.30.) önkormányzati rendelet – hatályba lépett 2019. május 31. napján;
* a városnév használatának szabályairól szóló 16/1994. (VI.9.) önkormányzati rendelet módosításáról szóló 15/2019. (V.30.) önkormányzati rendelet – hatályba lépett 2019. május 31. napján.

A fenti rendeletek a jogszabályi előírásoknak megfelelően megküldésre kerültek a Vas Megyei Kormányhivatalnak, illetve a rendeletek és az általuk módosított további rendeletek feltöltésre kerültek a www.szombathely.hu honlapra és a Nemzeti Jogszabálytárba. Továbbá a lakosság értesítése a rendeletek kihirdetéséről a Városi TV útján megtörtént.

A 2019. április 30-i és a 2019. május 16-i Közgyűlésen hozott normatív határozatok, valamint az ülések jegyzőkönyve is megküldésre, illetve – a nyilvános ülést illetően – kihirdetésre és a honlapra feltöltésre kerültek.

A **Képviselői Iroda** elkészítette a Polgármesteri Hivatal 2019. április 1. és 2019. május 31. napja közti időszakra vonatkozó iktatókönyvek szerinti hivatali statisztikáját:

|  |
| --- |
| **Az iktatott ügyiratok száma a 2019.04.01. - 2019.05.31. közötti időszakban** |
|  |  |  |  |
| **Ágazat** | **Főszám** | **Alszám** |
| **A) PÉNZÜGYEK** | **4120** | **6106** |
| A.1. Adóigazgatási ügyek | 4120 | 6106 |
| **B) EGÉSZSÉGÜGYI IGAZGATÁS** | **14** | **65** |
| **C) SZOCIÁLIS IGAZGATÁS** | **629** | **2293** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **317** | **2110** |
|  |  |
| E.1. Környezet- és természetvédelem | 27 | 78 |
| E.2. Építésügyek, településrendezés, területrendezés | 49 | 834 |
| E.3 Építésügy | 163 | 802 |
| E.4 Kommunális ügyek | 78 | 396 |
| **F) KÖZLEKEDÉS ÉS HÍRKÖZLÉSI IGAZGATÁS** | **368** | **1286** |
| **G) VÍZÜGYI IGAZGATÁS** | **5** | **26** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **654** | **6128** |
| H.1. Anyakönyvi és állampolgársági ügyek | 250 | 772 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 1 | 96 |
| H.3. A Választásokkal kapcsolatos ügyek | 5 | 2733 |
| H.7. Igazságügyi igazgatás | 6 | 95 |
| H.8. Egyéb igazgatási ügyek | 392 | 2431 |
| **I) LAKÁSÜGYEK** | **177** | **1382** |
| **J) GYERMEKVÉDELMI ÉS GYÁMÜGYI IGAZGATÁS** | **297** | **870** |
| **K) IPARI IGAZGATÁS** | **11** | **23** |
| **L) KERESKEDELMI IGAZGATÁS, TURISZTIKA** | **75** | **209** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **27** | **211** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **44** | **464** |
| **R) SPORTÜGYEK** | **11** | **53** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **561** | **4680** |
| U.1. Képviselő-testület iratai | 1 | 59 |
| U.2. Kisebbségi önkormányzat iratai | 1 | 13 |
| U.3. Szervezet, működés | 116 | 1103 |
| U.4. Iratkezelés, ügyvitel | 15 | 152 |
| U.5. Személyzeti, bér- és munkaügyek | 11 | 599 |
| U.6. Pénz- és vagyonkezelés | 417 | 2754 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **1** | **3** |
| X.1. Honvédelmi igazgatás | 1 | 3 |
| X.2. Polgári védelmi, katasztrófavédelmi igazgatás | 0 | 0 |
| **Összesen:** | **7311** | **25909** |

Az **Általános Hatósági Irodához** tartozó Ügyfélszolgálat munkájáról az alábbiakban számolok be. Az előző beszámoló óta eltelt időszakban az ügyfelek az alábbi ügyekben fordultak az Ügyfélszolgálathoz:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Hónap** | **Általános információk** | **Szociális ügyek** | **Lakás-ügyek** | **Adó-ügyek** | **Kommun. ügyek** | **Keresked. ügyek** | **Erzsébet utalvány** | **Szt. Márton kártya** |
| április | 577 | 587 | 612 | 166 | 69 | 94 | 7 | 817 |
| május | 453 | 606 | 230 | 150 | 50 | 91 | 2 | 542 |

Az Ügyfélszolgálathoz ezen kívül e-mailen és telefonon is érkeznek megkeresések, bejelentések, illetve kérnek az ügyfelek tájékoztatást. Ezek számadatai az alábbiak szerint alakultak:

|  |  |  |
| --- | --- | --- |
| Hónap | e-mail | telefon |
| április | 565 | 175 |
| május | 555 | 177 |

A **Közgazdasági és Adó Osztály** vezetője az alábbi tájékoztatást adta az osztály munkájáról:

Az osztály ellátja a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodik a gazdálkodás operatív feladatainak végrehajtásáról.

Biztosítja a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását.

Figyelemmel kíséri az önkormányzat adóbevételeinek alakulását a vonatkozó központi jogszabályok módosulását.

Az **Egészségügyi és Közszolgálati Osztály** vezetője a ***Lakás és Szociális Iroda*** munkájáról az alábbi tájékoztatást adta:

Az irodára hatósági ügyekben beérkezett kérelmek száma az alábbiak szerint alakult:

A gyermekek védelméről és a gyámügyi igazgatásról szóló 1997. évi törvény alapján rendszeres gyermekvédelmi kedvezmény megállapítására vonatkozó kérelmek száma: 150 db.

A települési támogatás keretében nyújtott ellátások és a szociális szolgáltatások helyi szabályzásáról szóló Szombathely Megyei Jogú Város Önkormányzata Közgyűlésének 8/2015. (II. 27.) önkormányzati rendelete által szabályozott támogatások:

* átmeneti támogatás megállapítása iránti kérelmek száma: 363 db,
* rendkívüli szociális krízishelyzetre tekintettel nyújtott támogatás: 215 db,
* fűtési támogatás: 1 db,
* a gyógyszer- és gyógyászati segédeszköz kiadások viseléséhez nyújtott rendszeres települési támogatás: 36 db,
* önkormányzati tulajdonú lakásban lakók lakbértámogatása: 35 db,
* nem önkormányzati lakásban lakók lakbértámogatása: 11 db,
* étkezési díj méltányosságból való csökkentése iránti kérelmek száma: 261 db.

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – helyszíni környezettanulmányt végeznek.

A hatósági ügyekben a jogszabályban előírt ügyintézési határidőt az iroda betartotta.

Szombathely Megyei Jogú Város polgármestere pályázatot hirdetett 2019. április 05. napjától 2019. április 29. napjáig helyreállított lakás, és lakás helyreállításának vállalásával történő bérbeadásra. A pályázatban 4 db helyreállított és 7 db felújítandó önkormányzati tulajdonú lakás szerepel. A beérkezett pályázatok száma összesen: 355 db.

A gyermekek védelméről és gyámügyi igazgatásról szóló 1997. évi XXXI. törvény 21/C. §-a alapján a hátrányos helyzetű és rendszeres gyermekvédelmi kedvezményben részesülő, halmozottan hátrányos helyzetű gyermekek, illetve Szombathely Megyei Jogú Város Önkormányzat Közgyűlésének 11/1993. (IV.1.) önkormányzati rendelete 13/C. §- a alapján a rendszeres gyermekvédelmi kedvezményben részesülő gyermekek jogosultak a szünidei gyermekétkeztetés ingyenes igénybevételére. A 328/2011. (XII.29.) Korm. rendelet 13/B. § (3) bekezdése alapján a 2019. május 1. napján fenti ellátásokra jogosult gyermekek törvényes képviselőjét a Lakás és Szociális Iroda szociálpolitikai ügyintézői május 15. napjáig értesítették arról, hogy a 2018/2019. tanév nyári szünetében a gyermekek jogosultak a szünidei gyermekétkeztetés igénybevételére (405 fő hátrányos – és halmozottan hátrányos helyzetű, 18. év alatti gyermek és 255 fő rendszeres gyermekvédelmi kedvezményre jogosult). Ezzel egyidejűleg a Pálos Károly Szociális Szolgáltató Központ és Gyermekjóléti Szolgálat tájékoztatása is megtörtént a jogosult gyermekekről.

A települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet módosítására került sor az alábbiak szerint:

* az átmeneti támogatás és a rendkívüli szociális krízishelyzetre tekintettel nyújtott támogatás összege a rendeletben foglalt esetekben meghaladhatja a mindenkori öregségi nyugdíjminimum 150 %-át, de nem haladhatja meg a mindenkori öregségi nyugdíjminimum 300 %-át.

A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosítására került sor az alábbiak szerint:

* bérleti díj támogatást igényelhet az, akinek a rendeletben meghatározott jogosultsági feltételek mellett a havi bérleti díja nem haladja meg az 1.500,- Ft/m2/hónap összeget.

Az ***Egészségügyi, Kulturális és Koordinációs Iroda*** sokrétű feladataiból (egészségügy, önkormányzati programok, kultúra, civil kapcsolatok stb.) fakadóan igen összetett tevékenységet folytat. A közgyűlési döntések előkészítésében, valamint a kapcsolódó bizottságok kiszolgálásában (előkészítés és végrehajtás) folyamatos az iroda tevékenysége. Az önkormányzati támogatások szerződéseivel kapcsolatos tevékenység, továbbá a képviselői keretek bizonyos részének az intézése is az iroda feladata. A 2015. február 15-től hatályos SZMSZ szerint az iroda látja el a Szent Márton kártyával, a „Szombathely visszavár” ösztöndíjjal, valamint az „Aktív időskor Szombathelyen”, a „Szombathely, a Segítés Városa” elnevezésű önkormányzati programsorozattal kapcsolatos feladatokat is. 2016. évtől a „Kariatida” tanulmányi támogatással kapcsolatos teendőket is az iroda látja el. A 2019. január 1. napjától megújuló Szent Márton kártyarendszer regisztrációs kérelmeinek feldolgozása is az iroda hatáskörébe tartozik. Többletfeladatként jelentkezik a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény módosítása miatt a feladat-ellátási megállapodások felülvizsgálata, az új közművelődési megállapodások előkészítése, közgyűlés elé terjesztése.

A **Városfejlesztési Kabinet** vezetője az osztály feladatairól és futó projektjeiről az alábbi tájékoztatást adta:

A 2019. március 26-án benyújtott új TOP pályázatok - *„A Ferenczy utca hiányzó szakaszának kiépítése”* és a „*Szombathely fenntartható mobilitási tervének elkészítése”* – a Támogató részéről elbírálás alatt állnak.

Jelenleg 29 támogatási szerződéssel rendelkező projekt megvalósítása van folyamatban, ezek közül több projekt már a megvalósítást követő projektzárási szakaszban tart.

Megtörtént a munkaterület átadása a „Víztorony és környezetének turisztikai célú fejlesztése” és az „SZMJV közúthálózati elemeinek gazdaságfejlesztési célú megújítása” című projekteket érintően.

Zajlik a kivitelezés a Sportligetben, a Szent László király utcában a volt Epcos telephelyen, a csapadékvíz-védelmi beruházások helyszínein, a Kuckó Bölcsődében, a Csodaország Bölcsődében, valamint a Szivárvány, Benczúr és Mesevár Óvodákban.

A Közgyűlés 2019. április 30-ai ülésén döntött az új Integrált Településfejlesztési Stratégia tervezett prioritásairól és céljairól, amelynek megfelelően készül az új ITS teljes szakértői változata.

A Modern Városok Program szombathelyi elemeivel kapcsolatos adatszolgáltatási és egyeztetési feladatok ellátása folyamatos a Miniszterelnökség és az érintett minisztériumok felé valamennyi programelem tekintetében, az egyes fejlesztések projektgazdáinak bevonásával. Zajlik a kivitelezés a Késmárk utcai teniszpályák fejlesztése és az uszoda közműfejlesztése tekintetében.

Az önkormányzat által korábban megvalósított, jelenleg fenntartási szakaszban lévő projektekkel kapcsolatos feladatellátás folyamatos, amelynek keretében a Kabinet folyamatosan készíti az időszakban esedékes éves fenntartási jelentéseket, valamint részt vesz az aktuális helyszíni ellenőrzéseken és az azok nyomán keletkező feladatellátásban.

Az **Építési Iroda** vezetője az alábbi tájékoztatást adta az iroda munkájáról:

 Az iroda általános építésügyi hatóságként látja el az elsőfokú építésügyi hatósági feladatokat a megyeszékhelyen, valamint 39 környező településen. Kérelemre lefolytatja az engedélyezési eljárásokat, hatósági bizonyítványokat állít ki, valamint teljesíti a szakhatósági és egyéb szervi megkereséseket. Az irodára érkező ügyfeleknek tájékoztatást nyújt, illetve a hatósági rendeletek által előírt, és más hatóságok általi megkeresésre, helyszíni szemléken vesz részt.

A hatósági ügyekben a jogszabályban előírt ügyintézési határidőt az iroda betartotta.

Az előző közgyűlés óta eltelt időszakban az építésügyi hatósági munkát érintő jogszabályváltozás nem történt.

A **Városüzemeltetési Osztály** vezetője az alábbi tájékoztatást adta az osztály tevékenységéről:

A **Kommunális és Környezetvédelmi Iroda** ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtésével és ártalommentes elhelyezésével kapcsolatos feladatokat.

Hatósági eljárást folytat le a fakivágási, a közterület-használati, a jegyzői hatáskörbe tartozó vízgazdálkodási (az ásott és fúrt kutak létesítési, fennmaradási, üzemeltetési, megszűntetési eljárás, a háztartási szennyvíz tisztítását és a tisztított szennyvíz elszikkasztását szolgáló vízilétesítmény létesítéséhez, üzemeltetéséhez, fennmaradásához és megszüntetéséhez szükséges eljárás), zajvédelmi és hulladékgazdálkodási ügyekben. Állást foglal, illetve intézkedik a közúti közlekedéssel, fenntartással, üzemeltetéssel, fejlesztéssel, igazgatással, a csapadékvíz elvezetéssel kapcsolatos ügyekben.

A **Közbeszerzési Iroda** vezetője az alábbi tájékoztatást adta az iroda munkájáról:

Az előző Közgyűlés óta eltelt időszakban az iroda folyamatosan közreműködik a TOP pályázatok támogatási szerződésének közbeszerzési tervének összeállításában, a határidők ütemezésében. Heti rendszerességgel előkészíti a Közbeszerzési Bíráló Bizottság előterjesztéseit.

A folyamatban lévő közbeszerzési eljárásokat és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | TOP kerékpárosbarát fejlesztés  | Ajánlattételi felhívás a KFF részére tanúsítvány kiállítása céljából felterjesztve  |
| 2. | Kámoni fiókkönyvtár  |  Ajánlattételi határidő: 2019.06.11. |
| 3. | TOP Útfelújítások( Sugár u , Újvilág u.) | Szerződéskötés folyamatban  |
| 4.  | TOP Útfelújítások ( Ernuszt K.u- Márton Á.u.,Dózsa Gy.u.-Jókai u.,,Vépi u.) |  Szerződéskötés: 2019.04.23. |
| 5. | TOP Képtár  | Ajánlattételi határidő: 2019.06.18. |
| 6. | TOP Óvoda fejlesztések IV.(Gazdag Erzsi , Vadvirág) | Ajánlattételi felhívás a KFF részére tanúsítvány kiállítása céljából felterjesztve |
| 7.  | TOP Óvoda fejlesztések III.( Aréna)  | Szerződés köthető : 2019.05.31-től  |
| 8. | TOP Bölcsődék felújítás V.( Csodaország) | Szerződéskötés: 2019.04.12. |
| 10. | TOP É-i iparterület  | Szerződés KFF részére záró tanúsítvány kiállítása céljából felterjesztve |
| 11. | TOP Egészségügyi Alapellátó | Ajánlattételi határidő: 2019.05.28. |

A **Beruházási Iroda** a legutóbbi Közgyűlés óta eltelt időszakban az alábbi feladatokat látta el:

* **TOP-6.2.1-15-SH1-2016-00005 Bölcsődei fejlesztések Szombathelyen** című projekt keretében, Szombathely Megyei Jogú Város Közgyűlésének 111/2016. (IV.20.) Kgy. számú határozata döntött a projekt elfogadásáról, felhatalmazta a Polgármester urat a Támogatási szerződés aláírására és kérte a projekt előkészítésére és végrehajtására vonatkozó szerződések megkötésére. Mindezek alapján eljárva a kiviteli tervek, az építési műszaki ellenőr beszerzésre kerültek, valamint a kivitelezők beszerzése részben megtörtént. A Bokréta Bölcsőde felújítása határidőben, 2018. augusztus végén befejeződött, a kivitelezés nettó 60,5 millió Ft volt. A Kuckó Bölcsőde kivitelezése folyamatban van, a PDR Alpok Bau Kft. szerződéses határideje 2019. augusztus 18. A Csodaország Bölcsőde kivitelezése is folyamatban van, a kivitelezési munkákat végző Homlok Építő Zrt. szerződéses határideje: 2019. október 12.
* **TOP-6.3.2-15-SH1-2016-00001 A szombathelyi Sportliget fejlesztése című** projekt keretében, Szombathely Megyei Jogú Város Közgyűlésének 105/2016. (IV.20.) Kgy. számú határozata döntött a „Zöld város kialakítása” pályázat benyújtásáról, felhatalmazta a Polgármester urat a Támogatási szerződés aláírására. A 187/2016.(VI.9.) Kgy. sz. határozat a módosított tanulmánytervet jóváhagyta, majd a 171/2017. (VI.15.) Kgy. sz. határozat elfogadta a bemutatott műszaki terveket, az Aranypatak revitalizációra fedezetet biztosított. A Sportliget fejlesztést követő üzemeltetésével kapcsolatos döntést a 290/2017. (X.26.) Kgy. sz. határozattal hozta meg a Közgyűlés. Mindezek alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. A nyertes ajánlattevővel, a Sportliget 2018 Konzorciummal (Homlok Építő Zrt. és a Prenor Kft.) 2019. január 7. napján a vállalkozási szerződés aláírásra került. A munkaterület átadása 2019. január 17-én megtörtént, a munkákat a kivitelező megkezdte, a kivitelezés folyamatban van, a készültség 50 %-hoz közelít.
* **TOP-6.5.1-15-SH1-2016-00002 AGORA központ energetikai korszerűsítése című** projekt keretében, Szombathely Megyei Jogú Város Közgyűlésének 192/2016. (VI.9.) Kgy. számú határozata döntött a projekt elfogadásáról, felhatalmazta a Polgármester urat a Támogatási szerződés aláírására és kérte a projekt előkészítésére és végrehajtására vonatkozó szerződések megkötésére. Mindezek alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. Az épület energetikai korszerűsítésére irányuló kivitelezési munkákat a KG Invest 2008 Kft. szerződéses határidőben 2019. január 31-én befejezte, a műszaki átadás-átvétel megtörtént, a megvalósulási dokumentációk ellenőrzése lezárult.
* **TOP-6.6.1-15-SH1-2016-00001 Új Egészségügyi Alapellátó Központ kialakítása** című projekt esetében, Szombathely Megyei Jogú Város Közgyűlésének 11/2016. (I.28.) Kgy. számú határozata döntött a projekt elfogadásáról, felhatalmazta a Polgármester urat a Támogatási szerződés aláírására. A 98/2016. (IV.20.) Kgy. sz. határozat a módosított megvalósíthatósági tanulmányt jóváhagyta, majd a 186/2016. (VI.9.) Kgy. sz. határozat elfogadta a Beruházási programot, e légtechnika biztosítására fedezetet biztosított és kérte Polgármester Urat a projekt végrehajtására vonatkozó szerződések megkötésére. A 318/2016. (X.27.) Kgy. sz. határozat elfogadta a parkolók üzemeltetési rendjét. Mindezek alapján eljárva a kiviteli tervek, az építési műszaki ellenőr beszerzésre kerültek, valamint a kivitelező beszerzése megkezdődött. A kivitelező kiválasztására irányuló eredménytelen közbeszerzési eljárásra tekintettel a 7/2018. (II.15.) Kgy. sz. határozat döntött a Támogatási szerződéstől való elállásról és az új műszaki tartalomnak megfelelő új Támogatási kérelem benyújtásáról, az új Támogatási szerződés aláírásáról. Az engedélyes és kiviteli tervek áttervezésre kerültek, mely során műszaki tartalom csökkentés történt, valamint az építési engedély beszerzésre került. A kivitelező beszerzésére irányuló ismételt feltételes közbeszerzési eljárás megindult és folyamatban van. A Támogatási szerződés is aláírásra került, és 2019. április 1-én hatályba lépett.
* **TOP-6.7.1-15-SH1-2016-00001 Szociális város rehabilitáció II. ütem** című projekt keretében, Szombathely Megyei Jogú Város Közgyűlésének 191/2016. (VI.9.) Kgy. számú határozata döntött a projekt elfogadásáról, felhatalmazta a Polgármester urat a Támogatási szerződés aláírására és kérte a projekt előkészítésére és végrehajtására vonatkozó szerződések megkötésére. Mindezek alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. A projektben megvalósuló **szociális bérlakás felújítások** esetében, a műszaki átadás-átvételi eljárás lezárult 2019. április 26-án. A projektben megvalósuló **út és park felújítások** esetében a Szigligeti E. utca (Táncsics M. utca és Brenner T. körút közötti) szakasza, a Brenner T. körúton az új buszöböl, a Szalézi tér és a Tóth István park kialakítása elkészült határidőben, az Alpok Terra Kft. készre jelentését követően a műszaki átadás-átvételi eljárások megtörténtek 2018. november végén, december elején. Az utak forgalomba helyezése megtörtént.
* **TOP-6.4.1-15-SH1-2016-00001 számú „Szombathely Megyei Jogú Város kerékpárosbarát fejlesztése”** című pályázatban, Szombathely Megyei Jogú Város Közgyűlésének 42/2016. (II.25.) Kgy. számú határozata alapján eljárva a tervezők, azaz az Investment Kft., a Somlai Mérnöki Iroda Kft., valamint a Westber Kft. beszerzésre kerültek és a kiviteli tervek elkészültek. Az építési műszaki ellenőr beszerzése megtörtént, a Magyar Mérnök Céh Kft-vel a megbízási szerződést megkötöttük. A kivitelező beszerzésére irányuló eljárás előkészítése megtörtént, az eljárás indítása zajlik.
* **TOP-6.5.1-15-SH1-2016-00004 Óvodák energetikai korszerűsítése** című projekt keretében, Szombathely Megyei Jogú Város Közgyűlésének 192/2016.(VI.9.) Kgy. számú határozata alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. A Szombathely, Bem J. u. 33. szám alatti Hétszínvirág Óvoda; a Szombathely, Pázmány P. krt. 26. szám alatti Micimackó és Napsugár Óvoda; továbbá a Szombathely, Margaréta u. 1. szám alatti Margaréta Óvoda energetikai korszerűsítési munkáit a KG Invest 2008 Kft. szerződéses határidőben 2019. január 31-én befejezte, a műszaki átadás-átvétel megtörtént, a megvalósulási dokumentációk benyújtása és ellenőrzése megtörtént.
* **Szombathely-Balogunyom településeket összekötő kerékpárút** engedélyes terveit, az építési engedélyt, valamint a kiviteli terveket a Beruházási Iroda beszerezte Szombathely Megyei Jogú Város Közgyűlésének 244/2017. (VIII.21.) GVB. számú határozata alapján eljárva.
* **TOP-6.5.1-16-SH1-2018-00001 "Maros és Pipitér óvoda energetikai korszerűsítése"** tervezett beruházás érdekében Szombathely Megyei Jogú Város Közgyűlésének 7/2018. (XI.15.) Kgy. határozata alapján eljárva támogatási kérelem került benyújtásra a TOP-6.5.1-16-SH1 jelű, "Önkormányzati épületek energetikai korszerűsítése" című pályázati felhívásra. A Beruházási Iroda a tervek elkészítésére a piaci ár meghatározása céljából, indikatív ajánlatokat szerzett be, majd a tervek tényleges elkészítésére a tervező beszerzése megtörtént. A tervezési szerződés előkészítése történik.
* **TOP-6.2.1-15-SH1-2016-00002 Óvodák fejlesztése Szombathelyen** projekt keretében, Szombathely Megyei Jogú Város Közgyűlésének 111/2016. (IV.20.) Kgy. határozata alapján eljárva az engedélyes és kiviteli tervek, az építési műszaki ellenőr beszerzésre kerültek, valamint a kivitelezők beszerzése részben megtörtént.
* A Gazdag Erzsi Óvoda tekintetében Pritamin Trend Kft.-vel a szerződést megkötöttük, azonban a szerződéses határidőben nem kezdte meg a kivitelezési munkákat. A szerződés felmondásra került, a meghiúsulási kötbér érvényestése érdekében szükséges intézkedéseket megtette az iroda, az ismételt közbeszerzési eljárás megindítása folyik.
* A Vadvirág Óvodában a nyertes Pritamin Trend Kft.-vel a szerződés megkötésre került, azonban a szerződéses határidőben csupán a vállalás 75 %-át teljesítette a vállalkozó. A szükséges intézkedéseket megtette az iroda az elszámolás és a kötbér érvényesítése érdekében. A fennmaradó munkák elvégzésére az ismételt közbeszerzési eljárás megindítása folyik.
* Az Aréna Óvoda felújításának kivitelezőjére vonatkozó, eredménytelenné váló közbeszerzési eljárás ismételt kiírását kezdeményezte a Beruházási Iroda, az újabb eljárás eredményes volt. A nyertes KG Invest 2008 Kft-vel a szerződéskötés 2019. május 31-ét követően megtörténhet.
* A Benczúr Óvoda felújítására, a vállalkozási szerződés aláírásra került a nyertes ajánlattevővel. A Szkendó Kft. határideje: 2019. november 17-ig tart. A kivitelezési munkák folynak.
* A Szivárvány Óvoda felújítására a vállalkozási szerződés aláírása megtörtént a nyertes Takép 2000 Kft.-vel. A munkaterület átadásra került, a kivitelezési munkák folyamatban vannak, a készültség 75 %-os. A kivitelezési határidő: 2019. október 20.
* A Mesevár Óvoda kerítésének építésére a vállalkozási szerződés aláírásra került a nyertes PDR Alpok Bau Kft.-vel. A kivitelezési határidő: 2019. október 19., a munkákat még nem kezdte meg a kivitelező, az óvoda nyári leállásának idején fogja a kerítést elkészíteni.
* **TOP-6.3.1-15-SH1-2016-00001 Szombathely, Szent László király utcai felhagyott iparterület fejlesztése** címűprojekt keretében, Szombathely Megyei Jogú Város Közgyűlésének 253/2016. (VI.20.) GVB számú határozata alapján eljárva az engedélyes és kiviteli tervek, az építési műszaki ellenőr, valamint a kivitelező beszerzésre kerültek. A kialakításra kerülő vívóakadémia, kereskedelmi egységek, cserkészház, asztalitenisz csarnok és ezekhez tartozó út, parkolók, közművek kivitelezési munkái folyamatban vannak. Az Inter-Alp Kft. által végzett munkák készültsége 50 %-os.
* **TOP-6.5.1-15-SH1-2016-00003 Neumann János Általános Iskola felújítása** című projekt keretében, Szombathely Megyei Jogú Város Közgyűlésének 192/2016. (VI.9.) Kgy. sz. határozata alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. Az épület energetikai korszerűsítési munkáit a KG Invest 2008 Kft. szerződéses határidőben 2019. január 31-én befejezte, a műszaki átadás-átvétel megtörtént, a megvalósulási dokumentációk benyújtása és ellenőrzése megtörtént.
* **TOP-6.5.1-15-SH1-2016-00005 Egészségügyi Intézmények Energetikai Korszerűsítése** című projekt keretében, Szombathely Megyei Jogú Város Közgyűlésének 192/2016. (VI.9.) Kgy. sz. határozata alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. A Váci Mihály utca 3. szám alatti, illetve a Jáki u. 35. szám alatti orvosi rendelők energetikai korszerűsítésének kivitelezési munkáit a KG Invest 2008 Kft. szerződéses határidőben 2019. január 31-én befejezte, a műszaki átadás-átvétel megtörtént, a megvalósulási dokumentációk benyújtása és ellenőrzése megtörtént.
* **TOP-6.6.2-15-SH1-2016-00001 Szociális alapszolgáltatások fejlesztése Szombathelyen** címűprojekt keretében, Szombathely Megyei Jogú Város Közgyűlésének 110/2016. (IV.20.) Kgy. sz. határozata alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. A Kodály Zoltán utcai Családsegítő és gyermekjóléti szolgálat felújítása, átalakítása befejeződött, a kivitelező Vasi Energetika Kft készre jelentett, a műszaki átadás-átvételi eljárás 2018. szeptember 24-én befejeződött. A Barátság utcai Idősek Klubjánál a Vasi Energetika Kft. az 50 %-os teljesítést követően a szerződésünket felmondta. Az ezzel kapcsolatos szükséges intézkedéseket az építési műszaki ellenőrrel, valamint a Pénzügyi Irodával közösen a Beruházási Iroda megteszi, folyamatban van az elszámolás, az építési napló kezelése, a kötbér kiszabása. A sikeresen záruló projekt érdekében az új, befejező munkákat végző kivitelező beszerzésére irányuló eljárás megindítását kezdeményezte a Beruházási Iroda, mely eljárás sikeresen lezárult. A munkák befejezésére a vállalkozási szerződés aláírásra került a nyertes Takép 2000 Kft.-vel. A munkaterület átadása megtörtént, a kivitelezési munkák folyamatban vannak. A kivitelezési határidő: 2019. augusztus 11.
* **Jedlik Ányos Terv keretében (5db)** **„A” típusú elektromos töltőállomás** telepítésére 2016. december 21. napján pályázatot nyújtott be az önkormányzat, Szombathely Megyei Jogú Város Közgyűlésének 183/2017. (VI.15.) Kgy. sz. határozata alapján eljárva. A támogatási szerződés 2017. július 25-én aláírásra került. A megvalósításra egy év állt rendelkezésre. Előre nem látható körülményre tekintettel kezdeményezésre került a támogatási szerződés módosítása, azaz az egyik megvalósítási helyszín megváltoztatása, egyúttal a kivitelezési határidő 2019. január 31-re történő módosítása, melynek a Támogató részéről történő elfogadása 2018. decemberére történt meg, a szerződés módosítás az Önkormányzat részéről is aláírásra került. Az elhúzódó elbírálás miatt ismételten kezdeményezésre került a kivitelezési határidő 2019. augusztus 30-ára történő módosítása. A tervezett 5 db elektromos autó töltőpontra vonatkozó piackutatási célú ajánlat kérést a Beruházási Iroda kiküldte, az ajánlatok értékelése zajlik.
* **Jedlik Ányos Terv keretében** az e-Mobi Nonprofit Kft. további 1 db elektromos autótöltő állomás kialakítását kezdeményezte, melynek lebonyolítását és üzemeltetését is az e-Mobi NKft. végzi. A töltőállomás tervezett helyszíne a Szombathely, Hollán Ernő utcai parkoló, 6001/1 hrsz. Szombathely Megyei Jogú Város Közgyűlése 370/2017. (XII.14.) Kgy. sz. határozatával támogatta a töltő telepítését, együttműködési megállapodás kerül aláírásra az ingyenes közterület használatról. A töltő telepítése megtörtént és beüzemelése folyamatban van.
* **Az Innovációs és Technológiai Minisztérium által kiírt pályázat keretében 2 db elektromos gépjármű beszerzésére vonatkozó pályázat nyújtható be.** 2019. január 9-én a szükséges kérelmet és adatlapot a Beruházási Iroda elkészítette, melyet Polgármester Úr aláírt és benyújtásra került a támogató felé. A legfeljebb bruttó 30 millió forintos támogatás elnyerésére irányuló kérelem elbírálása folyamatban van.
* **TOP-6.3.3-15-SH1-2016-00001** számú „**Szombathely bel- és csapadékvíz védelmi rendszerének fejlesztése**” című projekt keretében, Szombathely Megyei Jogú Város Közgyűlésének 108/2016. (IV. 20.) Kgy. számú határozata alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. Az érintett belterületi csapadékvíz elvezető rendszerek építését végző kivitelező beszerzésére irányuló első eljárás a Stromfeld és Joskar-Ola szakaszok tekintetében sikeresen lezárult. Ezen két szakasz esetében a nyertes Szkendó Kft. a kivitelezési munkákat a szerződéses határidőben befejezte. A vízjogi üzemeltetési engedély megszerzése folyamatban van. A további 6 szakasz tekintetében kiírt újabb közbeszerzési eljárás eredményes volt, a nyertes A-Híd Zrt-vel a szerződéskötés megtörtént, a munkák megkezdődtek és folyamatban vannak.
* **TOP-6.1.3-15-SH1-2016-00001 „Helyi gazdaságfejlesztés” című pályázat keretén belül megvalósítandó „Szombathelyi Vásárcsarnok felújítása”** című projektben, Szombathely Megyei Jogú Város Közgyűlésének 109/2016. (IV. 20.) Kgy. számú, 39/2017. (III. 2.) Kgy. számú, 116/2017. (IV. 27.) Kgy. számú, valamint a 172/2017. (VI. 15.) Kgy. számú határozatai alapján eljárva a kiviteli tervek, az építési műszaki ellenőr beszerzésre kerültek. A kivitelező beszerzésére vonatkozó közbeszerzési eljárás eredménytelenül zárult, mivel kizárólag egy ajánlat érkezett be, melynek mértéke bőven meghaladta a rendelkezésünkre álló fedezetet. A projekt folytatásával kapcsolatosan vezető tisztségviselői egyeztetések zajlanak. Új közbeszerzési eljárás megindítása érdekében a tervek átdolgozás alatt vannak.
* **TOP-6.1.4-16 „Képtár turisztikai fejlesztése”** című pályázat keretében, Szombathely Megyei Jogú Város Közgyűlésének 380/2016. (XII. 15.) Kgy. számú, valamint a 65/2018. (IV. 26.) Kgy. számú határozata alapján eljárva a kiviteli tervek beszerzésre kerültek. A műszaki ellenőri feladatok ellátására a beszerzés lezárult, a szerződést megkötöttük a Westber Kft-vel. A leadott kiviteli tervek szakmai ellenőrzése megtörtént. A kivitelező beszerzésére irányuló eljárás megindult, az ajánlattételi határidő 2019. június 18-a.
* **TOP-6.1.4-16 „Víztorony turisztikai fejlesztése”** című pályázat során, Szombathely Megyei Jogú Város Közgyűlésének 86/2017. (IV. 27.) Kgy. számú határozata, valamint a 66/2018. (IV. 26.) Kgy. számú határozata alapján eljárva az építési engedély beszerzésre került, a kivitelezési tervdokumentációt a Beruházási Iroda elkészíttette. A műszaki ellenőri szerződés 2018. augusztus 22-én aláírásra került a Savaria Városfejlesztési Nonprofit Kft.-vel. A kivitelező beszerzésére vonatkozó közbeszerzési eljárás lezárult, a nyertes Homlok Építő Zrt.-vel a szerződéskötés megtörtént, a munkaterület átadásra került, a kivitelezési határidő 2020. április 8.
* **Szent Márton projekt II. ütem**ében a Beruházási Iroda Szombathely Megyei Jogú Város Közgyűlésének 37/2017. (III. 2.) Kgy. számú határozata, a 174/2017. (VI. 15.) Kgy. számú, valamint a 322/2018. (XII. 10.) Kgy. számú határozata alapján járt el az alábbiak szerint:
* **Ady tér és környezetének fejlesztése:** A terveket készítő Somlai Mérnöki Iroda Kft. a vázlatterveket elkészítette, az iroda részére átadta és azokat a Tervtanács és a Közgyűlés a 67/2018. (IV. 26.) Kgy. számú határozatával elfogadta. A tervező az engedélyes szintű tervdokumentációkat megküldte. Az engedély iránti kérelem benyújtásához szükséges feltételek megteremtése és a kiviteli tervek készítése folyamatban van.
* **Járdányi Paulovics István Romkert fejlesztése:** A Savaria Múzeum a császári mozaik kiemelését, konzerválását elvégezte. A mozaik restaurálására és elhelyezésére vonatkozó javaslatok beérkeztek, a Miniszterelnökséggel szükséges egyeztetni a támogathatóságról.
* **Szent Márton utca rehabilitációja:** A tervezési szerződés megkötésre került, az engedélyezési tervek elkészültek, az építési engedélyt megkapta az Önkormányzat. A kiviteli terveket 2018. szeptember 26-án a tervező átadta. A társasházak körüli, nem közterületekre vonatkozó hozzájárulások, fedezet tisztázása folyamatban van.
* **A Késmárk utcai teniszcentrum fejlesztése** vonatkozásában a Közgyűlés 5/2018. (II. 15.) Kgy. számú határozatában az MVP programból történő támogatását tudomásul vette, a tervező beszerzése megtörtént. Az engedélyezési szintű terveket a Közgyűlés 146/2018. (VI. 25.) Kgy. számú határozatával támogatta. Az engedély, kiviteli tervek, az építési műszaki ellenőr beszerzésre kerültek. A kivitelező beszerzésére vonatkozó közbeszerzési eljárás sikeresen lezárult, a vállalkozási szerződés aláírása megtörtént a nyertes Takép 2000 Kft.-vel. A munkaterület átadásra került, a kivitelezési munkák folyamatban vannak. A kivitelezési határidő: 2020. március 21.
* **„Schrammel Imre életművének méltó helyen történő elhelyezése Szombathelyen”** projekt keretében, Szombathely Megyei Jogú Város Közgyűlésének 289/2017. (X.26.) Kgy. számú határozata alapján eljárva a tervező beszerzésre került, Schrammel Zoltán készíti az Éva malom felújítás, kiállítótérré alakítás engedélyes és kiviteli terveit. Az elkészült engedélyezési szintű tervet a Közgyűlés a 315/2018. (XII. 10.) Kgy. számú határozatával támogatta. Az építési engedélyt megkapta az Önkormányzat, a kiviteli tervek benyújtásra kerültek. A kivitelező beszerzésére vonatkozó eljárás előkészítése van folyamatban.
* **TOP-6.1.1-15-SH1-2016-00001 A szombathelyi Északi Iparterület fejlesztése** címűprojekt keretében, Szombathely Megyei Jogú Város Közgyűlésének 189/2016. (VI.9.) Kgy. számú határozata alapján eljárva a kiviteli tervek, és az építési műszaki ellenőr beszerzése megtörtént. A műszaki ellenőri feladatokat a Westber Kft. látja el. A szükséges hatósági engedélyeket a Beruházási Iroda beszerezte. A fejlesztést végző kivitelezőre vonatkozó közbeszerzési eljárás folyamatban van.
* **Zanati u. – Varasd u. (Tesco) kereszteződés átépítése, Zanati úti jelzőlámparendszer kiépítés**ével kapcsolatban a Beruházási Iroda Szombathely Megyei Jogú Város Közgyűlésének 381/2016.(XII.15.) Kgy. számú határozata alapján járt el. A kiviteli tervek, és az építési műszaki ellenőr beszerzése megtörtént. A kivitelező beszerzésére irányuló közbeszerzési eljárás eredményes volt, a Litor Kft-vel a Vállalkozási szerződés aláírásra került, a munkaterület átadásra került 2018. november 26-án, a munkák folyamatban vannak, a szerződéses teljesítési határidő 2019. július 16.
* **Bem J. u. 6-8. szám mögötti zöldterületen parkoló építés**ével kapcsolatban a Beruházási Iroda Szombathely Megyei Jogú Város Közgyűlésének 381/2016. (XII.15.) Kgy. számú határozata, valamint a Közgyűlés Gazdasági és Városstratégiai Bizottsága 143/2017. (IV.24.) GVB számú határozata alapján járt el. Az Alpok Terra Kft. a munkákat a 2019. szeptember 10-ei szerződéses teljesítési határidő előtt jóval, 2019. május közepén befejezte, a műszaki átadás-átvétel megtörtént.
* **Felsőőr utca 8-10. és 18-20 közötti területen parkoló építés**ével kapcsolatban a Beruházási Iroda Szombathely Megyei Jogú Város Közgyűlés 381/2016. (XII.15.) Kgy. számú határozata, valamint a Közgyűlés Gazdasági és Városstratégiai Bizottsága 143/2017. (IV.24.) GVB számú határozata alapján járt el. A BIT-ÉP Bt. a szerződéses teljesítési határidőn belül befejezte a munkákat, 2019. április 25-én a műszaki átadás-átvételi eljárás lezárult.
* „Szombathely város közigazgatási területén közvilágítási hálózat aktív elemeinek (világítótestek) korszerűsítése vállalkozási elemekkel vegyes háromoldalú szállítási, valamint pénzügyi lízing keretszerződés keretében” megvalósuló **közvilágítás korszerűsítés**ével kapcsolatban a Beruházási Iroda Szombathely Megyei Jogú Város Közgyűlésének 41/2018. (III.2.) Kgy. számú határozata, valamint a Közgyűlés Gazdasági és Városstratégiai Bizottsága 250/2017. (I.14) GVB számú és 325/2018. (XI.21) GVB számú határozatai alapján járt el. Végső ajánlat beadásra került. A szerződéskötés megtörtént, a Kormány jóváhagyása céljából felterjesztésre került a MÁK-hoz. A munkaterület átadása 2018. decemberben megtörtént a kivitelezőnek, a munkák folyamatban vannak, ellenőrzésük párhuzamosan zajlik.
* **„Nemzeti Ovi-Foci, Ovi-Sport Program”** keretében a Szombathelyi Margaréta Óvoda (9700 Szombathely, Margaréta u. 1.), a Szombathelyi Napsugár Óvoda (9700 Szombathely, Pázmány P. krt. 26/a), a Szombathelyi Szivárvány Óvoda (9700 Szombathely, Deák F. u. 39/b), és a Szombathelyi Vadvirág Óvoda (9700 Szombathely, Selmec u. 2.) tekintetében került pályázat benyújtásra. A műszaki előkészítést a Beruházási Iroda elvégezte. A Közgyűlés 2018. szeptember 13-i ülésén a pályák létesítését támogatta, az önrész biztosításra került. A pályázat benyújtásra került és pozitív elbírálásban részesült. A szerződés aláírásra került és 2019. április végén a kivitelezések megkezdődtek.
* **Az MLSZ által** - a 2012. óta működő Országos Pályaépítési Programjának keretén belül - **meghirdetett Óvodai Pályaépítési Program** keretében a pályázat benyújtásáról a Köznevelési, Sport és Ifjúsági Iroda gondoskodik, melyhez a műszaki tartalmú alátámasztó dokumentumokat a Beruházási Iroda biztosítja és szerzi be. A 163/2019. (IV.30.) Kgy. sz. határozat értelmében az iroda újabb talajmechanikai szakvéleményt, valamint helyszínrajzot szerzett be az új helyszínen, a Neumann Általános Iskola udvarára történő elhelyezésre tekintettel.
* **Szombathelyi Jáki úti temető I. világháborús hadisírjainak és emlékműveinek felújítása** megtörtént, a Honvédelmi Minisztérium által észrevételezett hibák javítása elkészült. Az 578 db egységes hadisírkő stabilizálására, stabillá tételére vonatkozó kivitelezési munkákra árajánlatok kerültek bekérésre. A legkedvezőbb ajánlatot az Alpok Terra Kft adta. A Honvédelmi Minisztérium felé a kivitelezés támogatása iránti kérelem elküldésre került 2018. augusztus közepén, annak elbírálása folyamatban van, válasz a mai napig nem érkezett.
* **A szombathelyi Gothard-kastély felújításának és hasznosításának előkészítése** projekt vonatkozásában az engedélyezési és kiviteli tervek elkészítésére vonatkozóan előzetes, piackutatási célú árajánlatok bekérésre kerültek. A legkedvezőbb ajánlat is bőven meghaladja a tervezésre rendelkezésre álló összeget. A Városfejlesztési Kabinet előzetes kiállítási forgatókönyvet szerzett be.
* **„Fedett uszoda létesítmény további fejlesztésére és bővítésére** **irányuló tervek és beruházás támogatása”** elnevezésű állami beruházás előkészítését szolgáló projektben a Beruházási Iroda Szombathely Megyei Jogú Város Közgyűlésének 38/2017. (III.2.) Kgy. sz. határozata alapján jár el.

II. ütemben megvalósuló közmű rekonstrukció (1. rész) és megújuló energia rendszer kialakítása (2. rész) tendertervei, tervezői költségbecslések 2018. szeptemberében elkészültek. A 203/2017. (VII.10.) Kormányrendelet 6. § (1) bekezdés a) pontja alapján a BMSK Zrt.-vel került megkötésre az építési műszaki ellenőri feladatok ellátására vonatkozó szerződés. A kivitelezésére vonatkozó közbeszerzési eljárás eredményes volt. A két részre adott nyertes vállalkozókkal, az Alpok Terra Kft-vel, valamint a KG Invest 2008 Kft-vel a szerződéskötés megtörtént, a munkaterület átadása 2019. január 8. napján megtörtént a kivitelezőknek. A munkákat az Alpok Terra Kft. befejezte, a műszaki átadás-átvétel az 1. rész tekintetében lezárult. A KG Invest 2008. Kft. által végzett 2. rész munkái még folyamatban vannak, a szerződéses határidő 2019. május 31-én jár le.

III. ütem: A fedett uszoda felújítás befejezésére és családi élményvilág kialakítására vonatkozóan az építési engedély 2017. augusztus 18. napján jogerőre emelkedett, a tendertervei, tervezői költségbecslések 2018. szeptemberében elkészültek. Jelenleg a családbarát élményfürdő kiviteli terveinek elkészítésére, valamint kivitelezőjének beszerzésére irányuló eljárás előkészítése folyik. A közbeszerzési tanácsadói feladatokat a 203/2017. (VII.10.) Kormányrendelet 6. § (1) bekezdés a) pontja alapján a BMSK Zrt. látja el. A tanácsadónak az eljárás megindításához szükséges anyagot a Beruházási Iroda 2018. november elején megküldte.

* **A Kámoni Arborétum és Ökoturisztikai Központ területén Fiókkönyvtár építés**ével kapcsolatban a Beruházási Iroda Szombathely Megyei Jogú Város Közgyűlésének 321/2018. (XII.10.) Kgy. számú határozata, valamint a Közgyűlés Gazdasági és Városstratégiai Bizottsága 224/2018. (IX.10.) GVB számú, 280/2018. (IX.10.) GVB számú, 377/2018. (XII.3.) GVB számú határozatai alapján jár el. A tervezők beszerzése a versenyszabályzat szerinti megvalósult, a nyertes tervezőkkel a szerződéskötés 2018. július 5-én megtörtént. Az engedélyes tervek, a kiviteli tervek elkészültek. Az építési műszaki ellenőr és a kivitelező beszerzésére irányuló eljárások folyamatban vannak.
* **TOP-6.5.1-16-SH1-2018-00002 "Oladi Szakgimnázium és Szakközépiskola energetikai korszerűsítése"** tervezett beruházás érdekében Szombathely Megyei Jogú Város Közgyűlésének 7/2018. (XI.15.) Kgy. számú határozata alapján eljárva támogatási kérelem került benyújtásra a TOP-6.5.1-16-SH1 jelű, "Önkormányzati épületek energetikai korszerűsítése" című pályázati felhívásra. A Beruházási Iroda a tervek elkészítésére a piaci ár meghatározása céljából, indikatív ajánlatokat szerzett be, majd a tervek tényleges elkészítésére a tervező beszerzése megtörtént. A tervezési szerződés előkészítése történik.
* **Markusovszky utcai Gyöngyös-patak híd felújítás**ára vonatkozókiviteli tervdokumentációjának korszerűségi vizsgálatára és aktualizálására vonatkozó tervezési munka megrendelése megtörtént, Szombathely Megyei Jogú Város Közgyűlésének Gazdasági és Városstratégiai Bizottsága 281/2018. (IX.10.) GVB számú határozata alapján, a tervek 2018. decemberében elkészültek.
* **86-87-es elkerülő úton, a Vépi úti körforgalmi csomópontban gyalogos, kerékpáros út átvezetés**ével kapcsolatban a Beruházási Iroda Szombathely Megyei Jogú Város Közgyűlésének 381/2016. (XII.15.) Kgy. számú határozata alapján járt el. A kiviteli tervek, és az építési műszaki ellenőr beszerzése megtörtént. A kivitelező beszerzésére irányuló közbeszerzési eljárás eredményes volt, a Szkendó Kft. a munkákat befejezte, a műszaki átadás-átvételi eljárás zajlik.
* **Szabó M. utcai járda – Petőfi u. és Deák F. u. közötti szakaszának - felújításával** kapcsolatban a Beruházási Iroda Szombathely Megyei Jogú Város Közgyűlésének Gazdasági és Városstratégiai Bizottsága 336/2017. (X.25.) GVB számú és 318/2018. (X.15.) GVB számú határozatai alapján járt el. A kiviteli tervek, és az építési műszaki ellenőr beszerzése megtörtént. A kivitelező beszerzésére irányuló közbeszerzési eljárás eredményes volt. A nyertes Alpok Terra Kft. a munkákat a 2019. június 13-i szerződéses teljesítési határidő előtt jóval, 2019. április végén befejezte, a műszaki átadás-átvételi eljárás lezárult.
* **Nádasdy utcai kerékpárút és járda – Semmelweis u. és Széll K. utca közötti szakaszának - felújításával** kapcsolatban a Beruházási Iroda Szombathely Megyei Jogú Város Közgyűlésének Gazdasági és Városstratégiai Bizottsága 336/2017. (X.25.) GVB számú és 318/2018. (X.15.) GVB számú határozatai alapján járt el. A kiviteli tervek, és az építési műszaki ellenőr beszerzése megtörtént. A kivitelező beszerzésére irányuló közbeszerzési eljárás eredményes volt, az Alpok Terra Kft-vel a Vállalkozási szerződés aláírása megtörtént, a munkaterület átadásra került 2018. december 12-én, a szerződéses teljesítési határidő 2019. augusztus 12. A kivitelezési munkák folyamatban vannak.
* **A Síp utca és a Dr. Pálos K. u. szakaszainak - felújításával** kapcsolatban a Beruházási Iroda Szombathely Megyei Jogú Város Közgyűlésének Gazdasági és Városstratégiai Bizottsága 380/2018. (XII.3.) GVB számú határozatai alapján járt el. Az ajánlatkérés és a szerződéskötés is megtörtént, a nyertes Szkendó Kft.-nek a munkaterület átadásra került. 2019. június elején megkezdődnek a munkák.
* **A Bolyai u. 1-3. számok közötti közpark megépítésére** vonatkozó tervek tavaly augusztusában elkészültek. A kivitelező beszerzésére vonatkozó indikatív, piackutatási célú ajánlatok beszerzése folyamatban van.
* **A Pázmány P. u. 56-64. számú tömbbelsőben lévő járda felújítás** kivitelezőjének beszerzése előkészítés alatt van.
* **A Szűrcsapó u. 22. szám melletti területen parkoló kialakítás:** A kivitelezőre vonatkozó közbeszerzési eljárás előkészítését végzi a Beruházási Iroda.
* **A Ferenczy I. utcai fejlesztés:** A kivitelező kiválasztására irányuló közbeszerzési eljárás megindítását készíti elő az iroda, a közbeszerzéshez szükséges tervek, dokumentumok összeállítása zajlik.
* **Tervezés:** Szombathely Megyei Jogú Város Közgyűlése által 156/2019. (IV.30.) Kgy. számú határozatával elfogadott tervek elkészítését végző tervezők beszerzése megkezdődött a határozat 3. pontjában lévő sorrendben.
* **Városfejlesztési alap, képviselői keret felhasználása:** A városi képviselők által benyújtott kérelmek alapján, a költségvetésben biztosított képviselői keretek felhasználására vonatkozó beadványok befogadását követően, a pénzügyi támogatások elfogadásának előkészítéséhez a Gazdasági és Városstratégiai Bizottság ülésére az előterjesztések, a sürgősségi előterjesztések és határozati javaslatok folyamatosan előkészítésre kerültek. A műszaki tartalmú fejlesztéseket célzó támogatások kivitelezésének elindítására vonatkozóan az intézkedéseket Kommunális és Környezetvédelmi Irodával történő egyeztetést követően megtettük, egyéb szervezetet érintő támogatás esetén a támogatási szerződéseket megkötöttük.
* **Víziközmű ügyek, víziközmű tulajdonnal és fejlesztéssel kapcsolatos intézkedések:** Az iroda bonyolítja az Önkormányzat, mint ellátásért felelős részére, a vonatkozó jogszabályban előírt kötelezettségének végrehajtását. A Vasivíz Zrt.-vel, mint szolgáltatóval kötött bérleti üzemeltetési szerződés alapján a Zrt.-vel a kapcsolattartás folyamatos, a Zrt. műszaki szakvéleménye, továbbá az évente engedélyezendő Gördülő Fejlesztési Terv alapján az iroda a beruházási, karbantartási munkákat megrendelte, kivitelezése folyamatos. A fejlesztések a víziközmű használati díjból, illetve pályázati forrásból kerülnek finanszírozásra. A Beruházási Iroda a nem önkormányzati beruházásban megvalósított víziközmű vagyon tulajdonának megszerzésére irányuló intézkedéseket megteszi, a térítésmentes víziközmű vagyon Önkormányzat részére történő átadásáról szóló megállapodások előkészítéséről gondoskodik. A Szombathely központú agglomerációt érintő KEHOP-2.2.2-15-2016-00102 számú pályázat folyamatát figyelemmel kíséri, a kapcsolattartás a tárggyal kapcsolatban a Nemzeti Fejlesztési és Programiroda Kft.-vel, mint konzorciumvezetővel folyamatos. A pályázat Bozzai, Kenéz, Pecöl, Megyehíd községek szennyvízelvezetésének, és a szombathelyi szennyvíztisztító telepre juttatásának megvalósítását célozza. A kivitelezésre vonatkozó vállalkozói szerződés aláírásra került, az iroda a projekt kivitelezéséhez kapcsolódó koordinációs értekezleteken részt vesz, a szükséges iratokat rendelkezésre bocsájtja, intézkedéseket megteszi.
* **Intézmények karbantartása, felújítása:** Intézményvezetők, és a GAMESZ intézmények felújítására karbantartására vonatkozó pénzügyi forrás kérésére irányuló kérelme alapján a költségvetésben biztosított óvoda felújítások és óvoda intézményi karbantartás felhasználásának elfogadásához a Gazdasági és Városstratégiai Bizottság ülésére az előterjesztések, a sürgősségi előterjesztések és határozati javaslatok folyamatosan előkészítésre kerültek.
* **Egyéb beadványok folytán képződött feladatok végrehajtása:** A Szombathely, Laky Demeter utcai posta újranyitásával kapcsolatosan lakossági igény merült fel. Az ügyintézés jelenleg folyamatban van. A gáz bekötési engedély megszerzése zajlik, a kérelmet a Magyar Posta Zrt. beadta a szolgáltatóhoz 2018. szeptemberében. A belső gáztervek elkészültek. A támogatási szerződés aláírás alatt van.

A Szent Quirin Szalézi Plébániával megkötötte az Önkormányzat a támogatási szerződést, és a pénzeszköz átadásra került a Szalézi templom lépcsőfelújítására.

A Vas Megyei Katasztrófavédelmi Igazgatósággal a tűzoltóság szerállás felújítására a támogatási szerződéskötés folyamatban van.

A **Főépítészi Iroda** az előző Közgyűlés óta eltelt időszakban a Főépítészi Iroda településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, valamint a településrendezési eszköz generális felülvizsgálata során szükséges teendőket látta el.

A **Vagyongazdálkodási Iroda** az előző közgyűlés óta eltelt időszakban folyamatosan végezte a vagyonkataszteri feladatok ellátását, a helyiséggazdálkodással összefüggő kérelmek lebonyolítását.  A Közgyűlés és a Gazdasági és Városstratégiai Bizottság döntéseink végrehajtásával összefüggő feladatok is az iroda tevékenységét képezték (cégügyek, ingatlanpályázatok lebonyolítása). Az irodán zajlik a Gazdasági és Városstratégiai Bizottság ülésének előkészítése és az ülésről készült jegyzőkönyvek elkészítése. A 2019. évi vagyongazdálkodási koncepció elfogadása megtörtént, amelynek megvalósításához az iroda megkezdte az értékbecslések beszerzését, pályázatok előkészítését, ahol szükséges tulajdonosi döntések előkészítését. Az elmúlt időszakban megtárgyalásra kerültek a többségi és kizárólagos tulajdonú gazdasági társaságok 2018. évi beszámolója és 2019. évi üzleti terve. Ahol a Közgyűlés döntése értelmében szükséges, a 2019. évi üzleti terv átdolgozását kezdeményeztük a társaságoknál. Ahol társasági döntés kellett, ott az önkormányzat képviseletéről a taggyűlésen, illetőleg közgyűlésen az iroda munkatársai gondoskodtak.

A **Belső Ellenőrzési Iroda** tevékenységéről az alábbi tájékoztatást adom:

A beszámolási időszakban befejeződött az alábbi két témakörben lefolytatott vizsgálat:

1. A Berzsenyi Dániel Megyei Hatókörű Városi Könyvtár 2014-2017. gazdasági évekre vonatkozó költségvetési gazdálkodása szabályszerűségének vizsgálata.
2. Szombathely Megyei Jogú Város Polgármesteri Hivatala gépjárműhasználata szabályozottságának és szabályszerűségének, az igénybevétel rendjének, az elszámolások megbízhatóságának megítélése.

A vizsgálatok tapasztalatairól az iroda a vonatkozó jogszabályban foglaltaknak megfelelően a 2020. áprilisi közgyűlésen számol be.

2019. május hónapban új vizsgálatot indított el az iroda az alábbi témában:

A Szombathelyi Köznevelési GAMESZ 4 évet érintő gazdálkodási tevékenységét értékeli az ellenőrzés az alábbi szempontok szerint:

* I. A gazdálkodás szervezettsége, célszerűsége
* II. Az intézmény pénzügyi gazdálkodása
* III. Számviteli előírások érvényesülése
* IV. Az intézményi vagyon változásának értékelése
* V. Leltározás és selejtezés ellenőrzése
* VI. Gépjárművek üzemeltetésének ellenőrzése
* VII. A belső kontrollok érvényesülése az intézmény rendelkezésére álló források felhasználásában, a költségvetési tervezés, gazdálkodás és beszámolás folyamatában.

A vizsgálat 2019. június végén fog befejeződni.

Kérem a Tisztelt Közgyűlést tájékoztatóm elfogadására.

**Szombathely, 2019. június „ ”**

 **/: Dr. Károlyi Ákos :/**

**HATÁROZATI JAVASLAT**

**.…/ 2019. (VI. 18.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos, jegyző

**Határidő:** azonnal